CELEX: 32019D2071
Language: bg
Date: 2019-12-05 00:00:00
Title: Решение (EС) 2019/2071 на Европейския парламент и на Съвета от 5 декември 2019 година относно назначаването на ръководител на Европейския надзорен орган по защита на данните

6.12.2019   
               
               
                  BG
               
               
                  Официален вестник на Европейския съюз
               
               
                  LI 316/1
               
            
         РЕШЕНИЕ (EС) 2019/2071 НА ЕВРОПЕЙСКИЯ ПАРЛАМЕНТ И НА СЪВЕТА
         от 5 декември 2019 година
         относно назначаването на ръководител на Европейския надзорен орган по защита на данните
         ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
         като взеха предвид Договора за функционирането на Европейския съюз,
         като взеха предвид Регламент (ЕС) 2018/1725 на Европейския парламент и на Съвета от 23 октомври 2018 г. относно защитата на физическите лица във връзка с обработването на лични данни от институциите, органите, службите и агенциите на Съюза и относно свободното движение на такива данни и за отмяна на Регламент (ЕО) № 45/2001 и Решение № 1247/2002/ЕО (1), и по-специално член 53, параграф 1 от него,
         Като взеха предвид списъка с кандидати, съставен от Европейската комисия на 30 октомври 2019 г. в съответствие с член 53, параграф 1 от Регламент (ЕС) 2018/1725 след отправянето на публична покана за представяне на кандидатури с оглед назначаването на ръководител на Европейския надзорен орган по защита на данните,
         като имат предвид, че:
         
                     (1)
                  
                  
                     С Решение 2014/886/ЕС на Европейския парламент и на Съвета (2) г-н Джовани БУТАРЕЛИ беше назначен за ръководител на Европейския надзорен орган по защита на данните, а г-н Войчех Рафал ВИЕВИОРОВСКИ – за заместник-ръководител за периода от 4 декември 2014 г. до 5 декември 2019 г.
                  
               
                     (2)
                  
                  
                     Г-н Джовани БУТАРЕЛИ почина на 20 август 2019 г. Поради това, в съответствие с член 100, параграф 4 от Регламент (ЕС) 2018/1725, заместникът на надзорния орган замести ръководителя на Европейския надзорен орган по защита на данните за остатъка от мандата на заместника на надзорния орган, който изтича на 5 декември 2019 г.
                  
               
                     (3)
                  
                  
                     Ръководителят на Европейския надзорен орган по защита на данните се назначава по общо съгласие между Европейския парламент и Съвета за срок от пет години, считано от 6 декември 2019 г.,
                  
               ПРИЕХА НАСТОЯЩОТО РЕШЕНИЕ:
         
            Член 1
            Г-н Войчех Рафал ВИЕВИОРОВСКИ се назначава за ръководител на Европейския надзорен орган по защита на данните за периода от 6 декември 2019 г. до 5 декември 2024 г.
         
         
            Член 2
            Настоящото решение влиза в сила на 5 декември 2019 г.
         
         
            Съставено в Брюксел на 5 декември 2019 година.
            
               
                  За Европейския парламент
               
               
                  Председател
               
               D. M. SASSOLI
            
            
               
                  За Съвета
               
               
                  Председател
               
               M. LINTILÄ
            
         
         
            (1)  OВ L 295, 21.11.2018 г., стp. 39.
         
            (2)  Решение 2014/886/ЕС на Европейския парламент и на Съвета от 4 декември 2014 г. относно назначаването на ръководител на Европейския надзорен орган по защита на данните и на негов заместник (ОВ L 351, 9.12.2014 г., стр. 9).